Az EGT-Vegyesbizottság 45/1999 határozata

(1999. március 26.)

az EGT-megállapodás származási szabályokról szóló 4. jegyzőkönyvének módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás 4. jegyzőkönyvét az 1998. november 27-i 114/98 EGT-vegyesbizottsági határozat [1] módosította.

(2) A "származó termékek" kifejezés meghatározásának módosítására van szükség a kumuláció kiterjesztett rendszerérének megfelelő működéséhez, mely lehetővé teszi az Európai Közösségből, Lengyelországból, Magyarországról, a Cseh Köztársaságból, a Szlovák Köztársaságból, Bulgáriából, Romániából, Lettországból, Litvániából, Észtországból, Szlovéniából, az Európai gazdasági Térségből (a továbbiakban: EGT), Izlandról, Norvégiából vagy Svájcból származó anyagok használatát.

(3) A Közösség és Törökország között az ipari termékek tekintetében fennálló különleges megállapodás fényében helyénvalónak tűnik a kumuláció rendszerének a Törökországból származó termékekre történő kiterjesztése.

(4) A kereskedelem megkönnyítése és az igazgatási feladatok egyszerűsítése érdekében kívánatos a 3. cikk megszövegezésének módosítása.

(5) A feldolgozási technikák változásainak és egyes nyersanyagok hiányának figyelembevétele érdekében bizonyos helyesbítéseket kell elvégezni azon megmunkálási és feldolgozási követelményeken, amelyeket a nem származó termékeknek teljesíteniük kell a származó helyzet elnyerése érdekében,

A KÖVETKEZŐKÉPPEN HATÁROZOTT:

1. cikk

Az 4. jegyzőkönyv a következőképpen módosul:

1) A 1. cikk i) pontjának helyébe a következő szöveg lép:

"i) "hozzáadott érték": az az érték, amely a gyártelepi árból az egyes olyan beépített termékek vámértékének levonásával marad, melyek a 3. cikkben említett többi országból származnak, vagy amennyiben a vámérték nem ismert vagy nem lehet megállapítani, az EGT-ben fizetett első megállapítható ár."

2) A 3. cikk helyébe a következő szöveg lép:

"3. cikk

Kumuláció származó termékekkel

(1) A 2. cikk (1) bekezdésének sérelme nélkül akkor tekinthető egy termék EGT-ből származónak, ha e termék ott létrejött vagy előállított, és Lengyelországból, Magyarországról, a Cseh Köztársaságból, a Szlovák Köztársaságból, Bulgáriából, Romániából, Lettországból, Litvániából, Észtországból, Szlovéniából, Izlandról, Norvégiából, Svájcból (ideértve Liechtensteint) [2] vagy Törökországból [3] származó anyagokat tartalmaz, a Szerződő Felek és ezen országok közötti megállapodásokhoz csatolt származási szabályokról szóló jegyzőkönyv rendelkezéseivel összhangban, feltéve, hogy az EGT-ben történő megmunkálás vagy feldolgozás meghaladja az e jegyzőkönyv 6. cikkében említetteket. Nem szükséges, hogy ezen anyagok kielégítő megmunkáláson vagy feldolgozáson menjenek keresztül.

(2) Amennyiben az EGT-ben történő megmunkálás vagy feldolgozás nem haladja meg a 6. cikk (1) bekezdésében említetteket, az előállított vagy létrejött termék akkor tekinthető az EGT-ből származónak, ha az ott hozzáadott érték meghaladja az (1) bekezdésben említett bármely országból származó, felhasznált anyag értékét. Amennyiben nem ez a helyzet, a kérdéses terméket az (1) bekezdésben említett országok közül azon országból származónak kell tekinteni, amelyből az EGT-ben történő előállítás során a legnagyobb értékű származó anyag származik.

(3) Az (1) bekezdésben említett országok valamelyikéből származó olyan termékek, amelyek nem esnek át semmilyen megmunkáláson vagy feldolgozáson az EGT-ben, megtartják származásukat, amennyiben ezen országok egyikébe exportálják.

(4) Az e cikkben szereplő kumuláció csak olyan anyagokra vagy termékekre alkalmazható, amelyek az e jegyzőkönyvben meghatározottakkal azonos származási szabályok alkalmazásával nyertek származó helyzetet.

A Szerződő Felek az Európai Közösségek Bizottságának közvetítésével tájékoztatják egymást az (1) bekezdésben említett többi országgal kötött megállapodások részleteiről és származási szabályaikról. Az Európai Közösségek Bizottsága az Európai Közösségek Hivatalos Lapjának C sorozatában teszi közzé azt a napot, amelytől kezdődően az e cikkben meghatározott kumuláció alkalmazható az (1) bekezdésben említett olyan országok által, amelyek megfelelnek szükséges követelményeknek."

3) A 25. cikkben a "C2/CP3" hivatkozás helyébe "CN22/CN23" lép.

4) Az I melléklet a "mesterséges végtelen szál" és a "szintetikus polipropilén vágott műszál" között az "áramvezető végtelen szál" bejegyzéssel egészül ki.

5) Az I. melléklet 5.2. megjegyzésének ötödik példáját ("A csomózott szőnyeg…teljesülnek.") el kell hagyni.

6) A II. melléklet 2202 és 2208 vámtarifaszámok között a következő bejegyzéssel egészül ki:

"HR-vámtarifaszám | Árumegnevezés | A nem származó anyagokon végzett olyan megmunkálás vagy feldolgozás, amely a származó helyzetet megalapozza |

| |

(1) | (2) | (3) nebo (4) |

2207 | Nem denaturált etil-alkohol 80 vagy nagyobb térfogatszázalék alkoholtartalommal; etil-alkohol és más szesz denaturálva, bármilyen alkoholtartalommal | Előállítás: a 2207 vagy 2208 kivételével bármely vámtarifaszám alá tartozó anyagból" | |

7) A II. mellékletben az 57 árucsoportra vonatkozó szabály helyébe a következő lép:

"57. árucsoport | Szőnyegek és más textil padlóborítók: | | |

- Tűnemezből | Előállítás: természetes szálakból, vagyvegyi anyagokból vagy textilpépbőlAzonban: az 5402 vámtarifaszám alá tartozó polipropilén végtelen szál,az 5503 vagy az 5506 vámtarifaszám alá tartozó polipropilén vágott szál, vagyaz 5501 vámtarifaszám alá tartozó polipropilén fonókábel, amelyek esetében az egyes végtelen szálak vagy vágott szálak finomsági száma minden esetben kisebb 9 decitexnél, felhasználható, ha összértékük nem haladja meg a termék gyártelepi árának 40 %-át Jutaszövet hátoldalként felhasználható | |

- Más nemezből | Előállítás: nem kártolt, nem fésült vagy fonásra más módon elő nem készített természetes szálakból, vagyvegyi anyagokból vagy textilpépből | |

- Más | Előállítás: kókuszrost- vagy jutafonalbólszintetikus vagy mesterséges végtelen szálból készült fonalból,természetes szálakból, vagynem kártolt, nem fésült vagy fonásra más módon nem előkészített vágott műszálból | |

8) A II. mellékletben a

7006

vámtarifaszámra vonatkozó szabály helyébe a következő lép:

"7006 | A 7003, 7004 vagy 7005 vámtarifaszám alá tartozó üvegek hajlítva, megmunkált széllel, metszve, fúrva, fényezve vagy zománcozva vagy másképp megmunkálva, de nem keretben vagy más anyaggal nem összeszerelve | | |

- Dielektromos vékony filmmel bevont üveglap szubsztrátum, félvezetői minőségben, a SEMII szabványokkal összhangban | Előállítás a 7006 vámtarifaszám alá tartozó nem bevont üveglap szubsztrátumokból | |

- Más | Előállítás a 7001 vámtarifaszám alá tartozó anyagokból | |

9) A II. mellékletben a

7601

vámtarifaszámra vonatkozó szabály helyébe a következő lép:

"7601 | Megmunkálatlan alumínium | Előállítás: a terméktől eltérő bármely vámtarifaszám alá tartozó anyagokból, ésamelynek során a felhasznált anyagok összértéke nem haladja meg a termék gyártelepi árának 50 %-át,vagy Előállítás ötvözetlen alumíniumból vagy alumíniumhulladékból és -törmelékből hőkezeléssel vagy elektrolízissel" | |

10) A jegyzőkönyv a VI. mellékletet követően a következőkkel egészül ki:

VII. mellékelet

Azon Törökországból származó termékek listája, amelyekre a 3. cikk nem alkalmazandó, az árucsoportok és a vámtarifaszám sorrendjében

1. árucsoport 2. árucsoport 3. árucsoport 0401-0402 ex0403 | Író, aludttej, tejföl, joghurt, kefir és más erjesztett vagy savanyított tej, tejföl sűrítve is, cukrozva vagy más anyaggal édesítve |

0404-0410 0504 0511 6. árucsoport 0701-0709 ex0710 | Zöldség (nyersen, gőzöléssel vagy vízben forrázással főzve is) fagyasztva, a 07104000 vámtarifaszám alá tartozó csemegekukorica kivételével |

ex0711 | Zöldségfélék ideiglenesen tartósítva (pl. kéndioxidgázzal, sós lében, kénes vízben vagy más tartósító oldatban), de közvetlen fogyasztásra nem alkalmas állapotban, a 07119030 vámtarifaszám alá tartozó csemegekukorica kivételével |

0712-0714 8. árucsoport ex 9. árucsoport | Kávé, tea, és fűszerek, a 0903 vámtarifaszám alá tartozó matétea kivételével |

10. árucsoport 11. árucsoport 12. árucsoport ex1302 | Pektintartalmú anyagok, pektinát és pektát |

1501-1514 ex1515 | Más stabilizált növényi zsír és olaj (kivéve a jojobaolajat és frakcióit) és ezek frakciói finomítva is, de vegyileg nem átalakítva |

ex1516 | Állati vagy növényi zsír és olaj és ezek frakciói részben vagy teljesen hidrogénezve, közbeesően vagy újraészterezve és elaidinizálva, finomítva is, de tovább nem elkészítve, a hidrogénezett ricinusolaj, ún. "opálviasz" kivételével |

ex1517 és ex1518 | Margarin, mesterséges zsiradék és más étkezési célra alkalmas feldolgozott zsiradék |

ex1522 | zsíros anyagok, illetve állati vagy növényi viaszok feldolgozási maradékai, a degras kivételével |

16. árucsoport 1701 ex1702 | Más cukor, beleértve a vegytiszta tejcukrot, malátacukrot, szőlőcukrot és a gyümölcscukrot is, szilárd állapotban; cukorszirup ízesítő- vagy színezőanyagok hozzáadása nélkül; műméz, természetes mézzel keverve is; égetett cukor, a 17021100, 17023051, 17023059, 17025000 és 17029010 vámtarifaszám alatt szereplők kivételével |

1703 1801 és 1802 ex1902 | Tészta, töltve 20 tömegszázalékot meghaladó hal, rák, rákféle, puhatestű és más gerinctelen víziállat, kolbász és más, hasonló, bármely fajta hús vagy belsőség tartalommal, beleértve bármely fajta és eredetű zsírt is |

ex2001 | Uborka és apró uborka, hagyma, mangóból készült fűszeres ízesítő (chutney), a Capsicum nemhez tartozó növények gyümölcse, az édes paprika és a spanyol paprika kivételével, ehető gomba és olajbogyó ecettel vagy ecetsavval elkészítve vagy tartósítva |

2002 és 2003 ex2004 | Más zöldség ecet vagy ecetsav nélkül elkészítve vagy tartósítva, fagyasztva, a 2006 vámtarifaszám alá tartozók kivételével, a burgonyát liszt, dara vagy pelyhesített formában, és a csemegekukoricát kivéve |

ex2005 | Más zöldség ecet vagy ecetsav nélkül elkészítve vagy tartósítva, nem fagyasztva, a 2006 vámtarifaszám alá tartozók kivételével, a burgonyát liszt, dara vagy pelyhesített formában, és a csemegekukoricát kivéve |

2006 és 2007 ex2008 | Más módon elkészített vagy tartósított, másutt nem említett gyümölcs, dió (mogyoró) és más ehető növényrész, cukor vagy más édesítőanyag vagy alkohol hozzáadásával is, az amerikai mogyoróvaj, a pálmafacsúcsrügy, a kukorica, a yamgyökér, az édes burgonya (batáta) és a növények hasonló, étkezésre alkalmas részei, legalább 5 tömegszázalék keményítőtartalommal, a szőlőlevél, a komlóhajtás és a növények hasonló, étkezésre alkalmas részei kivételével |

2009 ex2106 | Ízesített vagy színezett cukor, cukorszirup és melasz |

2204 2206 ex2207 | Nem denaturált etilalkohol legalább 80 térfogatszázalék alkoholtartalommal, az itt felsorolt mezőgazdasági termékekből |

ex2208 | Nem denaturált etilalkohol, kevesebb mint 80 térfogatszázalék alkoholtartalommal, az itt felsorolt mezőgazdasági termékekből |

2209 23. árucsoport 2401 4501 5301 és 5302 | |

2. cikk

Ez a határozat 1999. január 1-jén lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

3. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1999. március 26-án.

az EGT-Vegyesbizottság részéről

az elnök

F. Barbaso

[1] HL L 277., 1999.10.28., 51. o.

[2] A Liechtensteini Hercegség vámunióban áll Svájccal, és az Európai Gazdasági Térségről szóló megállapodás Szerződő Fele.

[3] Az e cikkben meghatározott kumuláció nem alkalmazható azokra a Törökországból származó termékekre, amelyeket az e jegyzőkönyv VII. mellékletében található lista felsorol.

--------------------------------------------------